31991R1497
L 140/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 1497/91 AL COMISIEI
din 3 iunie 1991
de modificare a Regulamentului (CEE) nr. 2191/81 privind acordarea ajutorului pentru achiziționarea de unt de către instituții și organizații fără scop lucrativ
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 3641/90 (2), în special articolul 12 alineatul (3),
întrucât Regulamentul (CEE) nr. 2191/81 (3) al Comisiei, modificat ultima dată de Regulamentul (CEE) nr. 1679/89 (4), prevede acordarea ajutorului pentru achiziționarea de unt de către instituții și organizații fără scop lucrativ; întrucât ajutorul trebuie acordat furnizorului de unt la cererea scrisă a acestuia și la prezentarea unui certificat cu un număr de serie emis pentru o perioadă de cel mult șase luni; întrucât această perioadă ar trebui prelungită în vederea micșorării responsabilității administrative a autorităților naționale;
întrucât măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 3 alineatul (6) din Regulamentul (CEE) nr. 2191/81, textul „șase luni” se înlocuiește cu „12 luni”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iunie 1991.